stanford-oval/wikipedia huggingface dataset:
אילן שחורי
ביוגרפיה

שחורי נולד בתל אביב. את דרכו העיתונאית החל ככתב בשבועון "מעריב לנוער", ובהמשך ככתב ספורט של "מעריב". בשנת 1977 הצטרף למערכת עיתון "הארץ" ושימש במשך כחמש שנים ככתב בנושאי משטרה ובתי-משפט, צבא וביטחון. לאחר מכן עבר לשמש ככתב הפוליטי של "הארץ" במשך 12 שנים. 
בשנת 1994 פרש שחורי מ"הארץ" והקים את חברת "תוריסט גייד" שהוציאה לאור את השבועון "תוריסט גייד" לענייני תיירות, נסיעות ורכב.
במסגרת תפקידו ב"הארץ" הירבה שחורי לסקר את העיר תל אביב, לעקוב אחר התכנון והבניה בה ולהשתתף במאבקים ציבורים למען שיפור ושימור פניה של העיר. הוא כתב סדרה ארוכה על ההיסטוריה של העיר וכך הפך לחוקר תולדות העיר תל אביב, במקביל ללימודיו האקדמיים בתחומי תולדות ארץ ישראל.
בשנות ה-2000, שחורי עורך ומפעיל אתר לחובבי תל אביב ועברה, בשם "תל אביב שלי". במקביל, הוא עורך סיורים בעיר וחבר בוועדת השמות לרחובות בעיריית תל אביב. נוסף על כל, פרסם מאמרים בנושא תל אביב בכתבי עת רבים ומשמש מרצה במספר מכללות ומרכזי חינוך.
על ספרו "חלום שהפך לכרך", זכה בפרס נפתלי מטעם מועצת עיריית תל אביב ובפרס מטעם משרד הפנים.
שחורי בעל תואר ראשון ושני מאוניברסיטת תל אביב, תואר שלישי מאוניברסיטת חיפה. עבודת ה דוקטורט שעשה  בחוג ללימודי ישראל באוניברסיטת חיפה, היה בנושא: תקופת כהונתו של מאיר דיזנגוף בראשות עיריית תל אביב, בן השנים 1921–1936 והשפעתה על פיתוח העיר. שחורי הוא  בוגר לימודי מוזאולוגיה ואוצרות באוניברסיטת תל אביב וכן בוגר קורס "מורי דרך מוסמכים" מטעם משרד התיירות. היה סגן יו"ר אגודת העיתונאים. באוגוסט 2016 נבחר לכהונת סגן יו"ר אגודת מורי הדרך בישראל.
בראשית 2022, יזם לאחר שנתיים של הכנות, לשכה חדשה של ארגון "בני ברית" בשם "אבנך ונבנית", המתמקדת בתולדות תל אביב ונבחר כנשיאה הראשון. בפברואר 2023, לאחר שיזם והקים לשכות בני ברית נוספות בתל אביב, נבחר לכהן כיו"ר המועצה האזורית תל אביב וחבר הוועד המנהל של בני ברית ישראל.
ספריו

תל אביב שלי - תולדות תל אביב על פני מעל מאה שנה בעין חוקרת, הוצאת מדיה 10, 2024
חלום שהפך לכרך - העיר שהולידה מדינה: סיפור הקמתה של ת"א, הוצאת אביבים, 1990
אבנך ונבנית, הוצאת מלוא, ספטמבר 1991
הרצליה - סיפורה של עיר, הוצאת אביבים, 1993
העיר שהולידה מדינה, הוצאת "תל אביב שלי"
סיפורה של חברת דן בתל אביב
הערות שוליים

↑  מתוך עמוד הפייסבוק של אילן שחורי
↑  מתוך אתר תל אביב אונליין
↑  מתוך אתר תל אביב אונליין
| --- | --- |
בקרת זהויות :  NLI: 987007308684605171  ISNI: 0000 0000 6789 0926  LCCN: nr91018006  VIAF: 71245498   WorldCat (עם VIAF): 71245498
ה'תש"ס

ה'תש"ס (5,760) ובקיצור תש"ס – היא שנה עברית  אשר החלה ביום א' בתשרי, אור ל-11 בספטמבר 1999, והסתיימה ביום כ"ט באלול, 29 בספטמבר 2000.
המולד של תשרי חל ביום שישי, 21 שעות ו-801 חלקים. לפיכך זו שנה מסוג זשה. היא מעוברת, ואורכה 385 ימים.
זו שנה שישית לשמיטה, ושנת 3 במחזור העיבור ה-304. תקופת ניסן שבשנה זו היא תחילת שנת 20 (סימנה כיוז) במחזור השמש ה-206.
שנה זו היא שנת 1,931 לחורבן הבית, ושנת 2,311 לשטרות.
מדינת ישראל חגגה ביום העצמאות ה'תש"ס 52 שנות עצמאות.
אירועים

כ"א בשבט – תחילת שידורי הלוויין בישראל
י"ד באדר ב' – האפיפיור יוחנן פאולוס השני נוחת לביקור בישראל
י"ט באייר – צה"ל יוצא מרצועת הביטחון בדרום לבנון
י' בתמוז – עזר ויצמן מסיים את כהונתו כנשיא המדינה
כ"ח בתמוז – משה קצב נבחר לנשיא מדינת ישראל בהצבעה חשאית שנערכת במליאת הכנסת
כ"ט בתמוז – משה קצב מתחיל לכהן כנשיא השמיני של מדינת ישראל
נולדו

ט"ז בניסן - שחר חיון, דוגמנית ישראלית
נפטרו

כ"א בתשרי – תד אריסון, מיליארדר
א' בחשוון - הרב מנחם יהודה הלוי אושפיזאי, רב העיר רמת גן
ה' בחשוון – ד"ר יוסף בורג, חבר הכנסת ושר בממשלות ישראל (נולד ה'תרס"ט)
י"ד בשבט – מיכל ניב, שדרנית רדיו
ט"ז בשבט – רבי אברהם שלמה בידרמן, האדמו"ר מלעלוב
י"ח באדר א' – עפרה חזה, זמרת ישראלית (נולדה ה'תשי"ח)
כ"ב באדר א' – קריאל גרדוש, הידוע יותר בשם העט דוש, קריקטוריסט ישראלי (נולד ה'תרפ"א)
י"ח באדר ב' – לילי שרון, אשתו של אריאל שרון
כ"ח בסיוון – וולטר מתאו, שחקן (נולד ב–ה'תרפ"א)
י"ח בתמוז – הרב יוסף קאפח, מפוסקיהן החשובים של קהילות יהודי תימן (נולד ב–ה'תרע"ח)
י"א באב – אליהו בן–אלישר, דיפלומט ופוליטיקאי ישראלי (נולד ב–ה'תרצ"ב)
פרסי ישראל

מקבלי פרס ישראל בשנת ה'תש"ס הם:
מנחם הרן– חקר המקרא
אברהם גולדברג– חקר ספרות התלמוד
יונה פרנקל– חקר ספרות התלמוד
הלל דלסקי – חקר הספרות הכללית
אהרן הראל–פיש – חקר הספרות הכללית
גד בן–עמי צרפתי – חקר הבלשנות
שאול שקד – חקר הבלשנות
ירמיהו יובל – חקר הפילוסופיה הכללית
אסא כשר – חקר הפילוסופיה הכללית
רפאל משולם – חקר הכימיה
יוסף זינגר – הנדסה וטכנולוגיה
אמיר פנואלי – חקר מדעי המחשב
עמליה כהנא–כרמון – ספרות עברית ליוצרים
מאיר ויזלטיר – ספרות עברית ליוצרים
משה קופפרמן – ציור
מיכאל גרוס – ציור ופיסול
מיכה בר–עם – צילום
שולמית אלוני – מפעל חיים – תרומה מיוחדת לחברה ולמדינה
אריה קרול – מפעל חיים – תרומה מיוחדת לחברה ולמדינה
שלישיית הגשש החיוור – מפעל חיים – תרומה מיוחדת לחברה ולמדינה
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ב בחשוון חל ביום שישי ולכן יום הזיכרון ליצחק רבין מוקדם ליום חמישי י"א בחשוון.
כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
היסטוריה של עם ישראל
יריבו של מיקי

| --- | --- |

כרזת הסרט
 בימוי:  וילפרד ג'קסון גרהם הייד (עוזר במאי)
 הופק בידי:  וולט דיסני
 תסריט:  ויליאם קוטרל 
 עריכה:  שיטת טכניקולור
 מדבבים:  וולט דיסני, מרסלייט גארנר, סוני דוסון
 אנימטור:  לס קלארק, קלייד ג'רונימי, דיק הומר, פרנצ'י דה טרמודן, לאונרד סברינג, ג'וני קאנון, פול אלן, בוב וייקרסהאם, סיי יאנג (אפקטים)
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  20 ביוני 1936
 משך הקרנה:  8 דקות
 שפת הסרט:  אנגלית
 סוגה:  סרט קצר, סרט הנפשה, סרט לכל המשפחה, סרט מוזיקלי
 דף הסרט ב־IMDb
 
יריבו של מיקי (באנגלית: Mickey's Rival) הוא סרט הנפשה קצר אמריקאי שיצא לראשונה בשנת 1936. הסרט, אשר ביים וילפרד ג'קסון והפיק וולט דיסני, מציג לראשונה את דמותו של מורטימר מאוס. זהו הסרט הקצר ה-85 בסדרת "מיקי מאוס" שיצא לאקרנים והשישי באותה השנה.
דמויות ומדבבים

מיקי מאוס – וולט דיסני
מיני מאוס – מרסלייט גארנר
מורטימר מאוס – סוני דוסון
מורטימר מאוס

היריב של מיקי שמחזר אחר מיני נקרא מורטימר מאוס. כאשר וולט דיסני יצר את מיקי, במקור הוא קרא לפרי מוחו מורטימר מאוס, אך אשתו התעקשה שייקרא מיקי, מכיוון ש"מורטימר" הוא שם מפואר מדי לדמות מצוירת.
מורטימר מאוס תוכנן להידמות לוולט דיסני עצמו.
בתחילת שנות ה-40 מפיצי ספרי סיפורים שינו את שמו של מורטימר מאוס ל-Montmorency Rodent (מבוטא Rodawn כשהוא מעמיד פנים שהוא צרפתי), מכיוון שהיו כמה מורטימרים ביקום של מיקי מאוס באותה תקופה. גרסאות עדכניות יותר שיחזרו את שמו המקורי.
הסרט הוא ההופעה המצוירת הראשית הראשונה והיחידה של מורטימר מאוס, כאשר בפעמים הבאות דמותו תופיע בתפקיד משני או כקמאו.
הערות שוליים

1 2 3 4  "Walt Disney's "Mickey's Rival" (1936) |". cartoonresearch.com. נבדק ב-28 ביולי 2020. {{cite web}}:  (עזרה)
↑  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4.
↑  Boroweic, Piotr (1998). Animated Short Films: A Critical Index to Theatrical Cartoons. Scarecrow Press. p. 109. ISBN 9780810835030.
↑  Lenburg, Jeff (1999). The Encyclopedia of Animated Cartoons. Checkmark Books. pp. 108-109. ISBN 0-8160-3831-7. נבדק ב-6 ביוני 2020. {{cite book}}:  (עזרה)
צ'מבלו

| --- | --- |

 
 סיווג:  קורדופוניים
 קבוצה:  כלי מקלדת, כלי פריטה
 
צֶ'מְבָּלוֹ (מאיטלקית: Cembalo) הוא שם כללי של משפחת כלי מקלדת ממשפחת הקורדופונים, שבהם מופק הצליל בפריטה על מיתר. המשפחה כוללת את הספינט והווירג'ינל. הצ'מבלו הוא גרסה מוקדמת של הפסנתר. לנגן הצ'מבלו קוראים צֶ'מְבָּלָן (ולנגנית, צֶ'מְבָּלָנִית). בעבר, הכלי כונה בעברית בשם פסנתרון.
הצליל מופק באמצעות פריטה על מיתרים המתוחים מעל לוח תהודה, בניגוד לפסנתר, שבו מופק הצליל באמצעות הקשה על המיתר, ובניגוד לקלאוויקורד, בו מופק הצליל על ידי לחיצה על המיתר.
בתקופת הבארוק, תור הזהב של הצ'מבלו, השתמשו בכלי למילוי הרמוני בשיטת הקונטינואו, כמו גם ליצירות סולו וקונצ'רטו רבים. בסוף המאה ה-18 חלה דעיכה בפופולריות של הכלי, ובתחילת המאה ה-19 הוא נעלם כמעט לחלוטין מן הנוף המוזיקלי. במחצית השנייה של המאה ה-20 החלו להופיע יצירות מודרניות לצ'מבלו, וההלחנה החדשה המשיכה מאז.
שיטת הפעולה

שיטת הפעולה זהה כמעט בין כל סוגי הצ'מבלו:
הקליד הוא ציר פשוט אשר נשען על מעמד ועובר דרך חור שנקדח בתוכו.
המנוף הוא פיסה דקה של עץ אשר ניצב בסופו של הקליד ובמאונך לו. המנוף מוחזק במקומו על ידי שני מחזקים (עליון ותחתון).
על המנוף מותקן מפרט בצורה אופקית, אשר נמצא מעט מתחת למיתר. כאשר מקישים על חלקו הקדמי של הקליד (2), חלקו האחורי עולה, והמפרט פורט על המיתר (3).
בדרכו חזרה מטה, המנוף נופל לאחור עקב משקלו, והמפרט זז עמו אחורה כדי למנוע פריטה נוספת על המיתר. דבר זה מתאפשר על ידי הימצאותו של המפרט על מעין "לשונית" אשר מחוברת לגוף המנוף על ידי ציר וקפיץ.
בראש המנוף נמצא משתיק אשר נשען על המיתר כשהמנוף במנוחה, ומונע ממנו להדהד כאשר מפסיקים ללחוץ על הקליד.
סוגים > צ'מבלו

המילה "צ'מבלו" משמשת לתיאור כלל הכלים הנמנים עם המשפחה, או ליתר דיוק, אלו המזכירים בצורתם פסנתר כנף. לרוב הצ'מבלו יש מיתר אחד עד שלושה מיתרים עבור כל צליל. הצירוף הנפוץ ביותר הוא שני סטים של מיתרי "8 רגל" (כלומר מיתרים המשמיעים צליל בגובה בו הוא כתוב), וסט אחד של מיתרי "4 רגל" (כלומר מיתרים המצלצלים אוקטבה גבוה מעל הצליל הכתוב). בכלים גדולים ומתוחכמים יותר אפשר למצוא גם מיתרי "16 רגל" (המצלצלים אוקטבה מתחת לצליל הכתוב). לכל אחד מהרגיסטרים של מיתרי "8 רגל" צליל שונה, משום שהם נפרטים במקומות שונים והמתח שלהם שונה מעט. בעזרת מערכות מנופים יכול הנגן לבחור לנגן בכל מערכת מיתרים בנפרד או בצירופים שונים שלהם. בכלים בעלי שתי מקלדות ניתן לשלב צירופים שונים בכל מקלדת. 
כמו כן בכלים רבים יש רגיסטרים נוספים המאפשרים מגוון צלילי רחב יותר - למשל רגיסטר "לאוטה" שבו מוצמדות פיסות עור או לבד לבסיס המיתרים ויוצרות אפקט דמוי לאוטה, או רגיסטר "מוסלר", בו סט נפרד של מפרטים פורט על המיתרים קרוב מאוד לבסיסם, וכך מפיק צליל מאנפף.
סוגים > וירג'ינל

הווירג'ינל הוא כלי פשוט יותר מהצ'מבלו המאוחר ולרוב הוא מצוי בצורת תיבה. במרבית הווירג'ינלים ישנו מיתר בודד לכל תו, אשר מתוח במקביל למקלדת, לאורך התיבה. מקור שמו של הכלי מגיע מהמילה האנגלית Virgin ("בתולה"), כיוון שהשימוש בכלי נעשה בעיקר על ידי עלמות צעירות. צלילו המיוחד של הווירג'ינל נובע מהעובדה שהמיתרים בו נפרטים קרוב למרכזם, בניגוד לצ'מבלו, שבו הם נפרטים בתחילתם.
את הווירג'ינלים ניתן לחלק לשתי חלוקות משנה:
סוגים > וירג'ינל > וירג'ינל סְפִּינט

בווירג'ינל ספינט, המקלדת ממוקמת בשמאלו של הכלי (או לכל אורכו, כמו בפסנתר מודרני), והפריטה על כל המיתרים מתבצעת בקצה אחד שלהם. זהו הווירג'ינל הנפוץ ביותר.
סוגים > וירג'ינל > וירג'ינל מוּסֵלַר

בווירג'ינל מוסלר, המקלדת ממוקמת בצד ימין של הכלי, והפריטה על המיתרים מבוצעת במקומות שונים לכל מיתר: בצלילים הגבוהים מתבצעת הפריטה בקצה המיתר, ואילו בנמוכים, היא מתבצעת במרכז המיתר. בהתאם לכך, הצלילים הנמוכים היו בעלי צליל עשיר וחם, אך היה לכך מחיר: כל רחש קל של מנגנון הפריטה הוגבר היטב על ידי תיבת התהודה של הכלי, דבר שגרם לרעשי רקע רבים בשעת הנגינה.
סוגים > סְפִּינֶט

הספינט הוא צ'מבלו קטן שבו המיתרים נמצאים בזווית (בדרך כלל של שלושים מעלות) ביחס למקלדת. סידור זה מאפשר להוסיף מיתרים רבים לכל צליל.
היסטוריה

שורשיו של הצ'מבלו טמונים בימי הביניים. התיאור הכתוב הקדום ביותר לכלי מתוארך לסוף המאה ה-14 וסביר שבשנים אלו אכן הומצא הכלי. הייתה זו תקופה בה היו התפתחויות בנושאי המכניקה הזעירה (בעיקר בתחום השעונים), התפתחויות שזלגו חיש מהר אל תחומי החיים האחרים. חיבור על כלי מוזיקה שנכתב בשנת 1440, מתאר בפירוט צ'מבלו קטן עם שלושה מנגנונים שונים של מנופים.
הצ'מבלו הקדום ביותר שנשמר עד לימינו יוצר באיטליה, כנראה בשנת 1521. ברחבי העולם קיימים צ'מבלי קדומים יותר, אך הם לא במצב תקין לנגינה. אולם, דוגמאות קדומות אלו לא שופכות אור על התהייה לגבי מקורותיו של הצ'מבלו, מכיוון שהן כולן שלבים מתקדמים מאוד של התפתחות הכלי. הכלים האיטלקיים התאפיינו במבנה קל ובמתח מיתרים נמוך, דבר שאפיין את תעשיית כלי המקלדת האיטלקית במשך מאות שנים. לכלים איטלקיים יש בדרך כלל צליל חודר וצלול, ורק מקלדת אחת, לעיתים עם שתי שורות מיתרים.
המהפכה בתעשיית הצ'מבלו החלה בסביבות שנת 1580 בפלנדריה (בחלקה הצפוני של בלגיה), כאשר יצרנים מקומיים חיזקו את מבנה השלד של הצ'מבלו, דבר שאפשר מתח מיתרים גבוה יותר וכתוצאה מכך שיפור ניכר של האיכות והצליל של הכלי. בין בוני הכלים המפורסמים של התקופה נמנו בני משפחת Couchet ו-Ruckers.
התפתחות נוספת בתחום, חלה במאה ה-18 בצרפת, שם אימצו בוני הכלים את המבנה המחוזק שייצרו הפלמים, והגדילו את מנעד צליליו מ-4 אוקטבות, ל-5 ואף יותר. הצ'מבלו הצרפתי של המאה ה-18 היה בשימוש נרחב בכל רחבי אירופה. כשהיה הצ'מבלו בשיא תפארתו, החל להופיע באירופה הפסנתר, שבמהרה התפתח מאוד והשאיר את הצ'מבלו מאחור. בתוך פחות ממאה שנים מאז הופעתו הראשונה של הפורטה-פיאנו, הוצאו כמעט כל הצ'מבלי באירופה משימוש.
בתחילת המאה ה-20, התעוררה מחדש התעניינות במוזיקה עתיקה, שהביאה לתחייה מחודשת של הצ'מבלו. כלים ישנים שופצו וכלים חדשים נבנו לצורך הופעות פומביות של מוזיקה שתישמע "כמו שנכתבה". בתחום זה הייתה הצ'מבליסטית ונדה לנדובסקה פורצת הדרך, ותרמה רבות לפופולריזציה של הכלי במאה ה-20, ומלחינים מודרניים רבים (כמו מנואל דה פאיה ופרנסיס פולנק) כתבו עבורה יצירות. אולם, מרבית הצ'מבלי, שנבנו כמו פסנתרי ענק, כדי שיוכלו להופיע עם תזמורות גדולות, הפתיעו בצלילם החלש והשטוח. אופי צליל זה הוא תוצאה של המסגרות הכבדות ותיבות התהודה הגדולות ש"בלעו" את צליליו העדינים של הצ'מבלו.
עד מהרה נתברר שכדי לבנות צ'מבלו שיפיק צליל כראוי, יש להסתמך על ניסיונם של בוני הכלים העתיקים במאות שעברו. ברחבי העולם קמו סדנאות שלמדו את ייצור הכלים על ידי פירוק והרכבה מחדש של כלים עתיקים, סדנאות שמייצרות את הכלים עד היום, כמו גם מייצרות ערכות להרכבה ביתית של כלי מקלדת עתיקים.
אטימולוגיה

המילה צ'מבלו הגיעה לעברית מן המילה האיטלקית Cembalo. מקור המילה האיטלקית Cembalo הוא במילה היוונית κύμβαλον שפירושה מצילה.
עם תחיית העברית, הוצע לקרוא לצ'מבלו בשם 'פסנתרון', הצעה שנחלה תפוצה מועטה ביותר. בנוסף לכך, יצחק אבינרי הציע לכנות את הכלי בשם התנ"כי 'מינים'.
ראו גם

קלאויקורד
צ'לסטה
הערות שוליים

↑  ע"פ מילון מוזיקה (תשט"ו, 1955) של האקדמיה ללשון העברית
↑  נקרא גם באיטלקית Clavicembalo. באנגלית: Harpsichord; בגרמנית: Cembalo; בצרפתית: Clavecin; בהולנדית: Klavecimbel.
↑  ע"פ מילון מוזיקה (תשט"ו, 1955) של האקדמיה ללשון העברית
↑  בין היתר, כך מכונה הכלי באנציקלופדיית אביב חדש
↑  cembalo, ויקימילון בשפה האנגלית
↑  בין היתר, כך מכונה הכלי באנציקלופדיית אביב חדש
↑  ד"ר רוביק רוזנטל, הללוהו בנבל, בכינור, בבטנונית ובקלרנית, באתר בלוג השפה העברית של מילון רב-מילים, ‏-אפריל 22, 2021
| כלי נגינה מרכזיים במוזיקה המערבית |
| --- | --- | --- |
| כלי נשיפה ממתכת | חצוצרה • קרן יער • טרומבון • בריטון • טובה |  |
| כלי נשיפה מעץ | פיקולו • חליל צד • אבוב • קלרינט • בסון • סקסופון • קרן אנגלית |  |
| כלי פריטה | נבל • גיטרה • גיטרה בס |  |
| כלי קשת | כינור • ויולה • צ'לו • קונטרבס |  |
| כלי הקשה | תופים • מצלתיים • קסילופון • טימפני • צ'יימס |  |
| כלי מקלדת | פסנתר • עוגב • צ'מבלו • אורגן חשמלי • מקלדת אלקטרונית |  |
| --- | --- |
בקרת זהויות :  NLI: 987007550631905171  BnF: cb119454031 (data)  GND: 4009667-1  LCCN: sh85059045  MusicBrainz: bfe379dc-1d65-4862-acd8-60d53bb963a2  NDL: 00562972  NKC: ph119095 
תרשים של חתך אורך בצ'מבלו
תרשים חלקו העליון של המנוף
תרשים פעולת המנוף
פרלוד קטן מאת באך בדו מז'ור
וירג'ינל מסוג ספינט, ככל הנראה מהמאה ה-17 באנגליה. ניתן לראות את שקע המקלדת בצד שמאל של הכלי
צ'מבלו זה הוא פרי עבודתם של שני יוצרים מפורסמים: נבנה במקור על ידי אנדראס רוקרס באנטוורפן (1646), הוא שופץ והורחב מאוחר יותר על ידי פסקל טאסקין בפריז (1780)
צ'מבלו פרנקו-פלמי, בעל שתי מקלדות, על פי רוקרס, נבנה על ידי טיטוס קריינן, 2004
שמואל רשבסקי

| --- | --- |

שמואל רשבסקי (1968)
 לידה:  26 בנובמבר 1911 אוזורקוב, פולין הקונגרסאית, רפובליקת פולין 
 פטירה:  4 באפריל 1992 (בגיל 80) ניו יורק, ארצות הברית 
 הישג בולט:  היה מס' 1 בעולם תקופות שונות בשנים 1942–1953
 הדרגה הגבוהה ביותר:  רב-אמן
 מד כושר מרבי:  2785 (אוקטובר 1953)
 השכלה:  אוניברסיטת שיקגו 
 מקצוע נוסף:  רואה חשבון
 מדינה:  פולין, ארצות הברית
 פרסים והוקרה:  זכה באליפות ארצות הברית שש פעמים
 
דאגלס פיירבנקס משחק שחמט עם שמואל רשבסקי וצ'ארלי צ'פלין צופה במשחק, בזמן צילום הסרט האמריקאי שלושת המוסקטרים, 1921.
שמואל רשבסקי (באנגלית: Samuel Herman (Sammy) Reshevsky, בפולנית: Szmul Rzeszewski‏; 26 בנובמבר 1911 – 4 באפריל 1992) היה שחמטאי יהודי-אמריקאי בדרגת רב-אמן בין-לאומי. אחד משחקני השחמט המובילים בארצות הברית. זכה באליפות ארצות הברית שמונה פעמים, והפסיד בדו-קרב לקביעת המנצח בשנת 1973. רשבסקי היה מועמד לאליפות העולם שלוש פעמים, בשנים 1948, 1953 ו-1968. כמו כן חיבר ספרי שחמט.
ביוגרפיה

רשבסקי נולד כילד שישי למשפחה יהודית בעיירה אוזורקוב שעל יד לודז', אז חלק מהאימפריה הרוסית והיום בפולין. הוא למד לשחק שחמט בגיל ארבע, ומיד הוכרז כילד פלא. בגיל 6 כבר שיחק סימולטנית נגד כמה יריבים מבוגרים ובגיל 8 ניצח בקלות יריבים מנוסים, והשתתף במשחקים סימולטניים. בשנת 1920 היגרו הוריו לארצות הברית כדי להתפרנס מהופעות בנם. בקיץ 1921 שיחק רשבסקי בכיסוי עיניים נגד הארי בורוכוב וניצח אותו פעמיים. בשנת 1922 שיחק רשבסקי בגיל 11 בתחרות האמנים בניו יורק, וניצח את דוד ינובסקי.
בבגרותו לא היה רשבסקי שחמטאי מקצועני. הוא ויתר זמנית על משחק השחמט ולמד באוניברסיטת שיקגו, שם סיים את לימודי ראיית החשבון בשנת 1934. הוא פירנס את משפחתו בעבודה כרואה חשבון. בשנת 1941 נישא לנורמה מינדיק ולזוג נולדו שלושה ילדים.
רשבסקי היה יהודי אורתודוקסי ולא שיחק בשבת. מנהלי התחרויות בהן שיחק שבצו את משחקיו תוך התחשבות ברצונו זה.
הופעות באולימפיאדות השחמט

רשבסקי שיחק באופן קבוע בלוח העליון של נבחרת ארצות הברית באולימפיאדות השחמט. בסך הכול הוא שיחק בשמונה אולימפיאדות שהתפרסו על פני 37 שנים: 1937, 1950, 1952, 1958, 1964, 1968, 1970 ו-1974.
בסיועו זכתה נבחרת ארצות הברית במדליית זהב בשנת 1937 ובמדליית ארד בשנת 1974. רשבסקי עצמו קיבל מדליית ארד אישית על ביצועיו בלוח הראשון בשנת 1950. סך התוצאות שלו באולימפיאדות הן +39 -12 =42 (63.5%).
| שנה | לוח | קבוצה | מד יכולת | נקודות | תוצאות |  % | מקום |
| --- | --- | --- | --- | --- | --- | --- | --- |
| 1937 | 1 | ארצות הברית |  | 9.5 מ-16 | 6+ 7= 3- | 59.4 | 1 קבוצתי |
| 1950 | 1 | ארצות הברית |  | 8.5 מ-11 | 6+ 5= 0- | 77.3 | 4 קבוצתי, 3 אישי |
| 1952 | 1 | ארצות הברית |  | 9.5 מ-13 | 7+ 5= 1- | 73.1 | 5 קבוצתי |
| 1958 | 1 | ארצות הברית |  | 6 מ-11 | 2+ 8= 1- | 54.5 | 4 קבוצתי |
| 1964 | 1 | ארצות הברית |  | 6.5 מ-12 | 3+ 7= 2- | 54.2 | 6 קבוצתי |
| 1968 | 1 | ארצות הברית |  | 8 מ-13 | 5+ 6= 2- | 61.5 | 4 קבוצתי |
| 1970 | 2 | ארצות הברית |  | 8.5 מ-13 | 5+ 7= 1- | 65.4 | 4 קבוצתי |
| 1974 | 4 | ארצות הברית | 2550 | 7 מ-11 | 5+ 4= 2- | 63.6 | 3 קבוצתי |
התמודדויות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1941 | ניו יורק | אל הורוביץ | 9.5 מ-16 | ניצחון |
| 1951 | ניו יורק | מיגל ניידורף | 11 מ-18 | ניצחון |
| 1952 | בלגרד | סבטוזר גליגוריץ' | 5.5 מ-10 | ניצחון |
| 1953 | בואנוס איירס | מיגל ניידורף | 9.5 מ-18 | ניצחון |
| 1957 | ניו יורק | דונלד ברן | 7 מ-10 | ניצחון |
| 1957 | ניו יורק | ארטור ביסקוייר | 6 מ-10 | ניצחון |
| 1960 | ניו יורק | פול בנקו | 5.5 מ-10 | ניצחון |
| 1961 | ניו יורק | בובי פישר | 5.5 מ-11 | תיקו |
| 1968 | אמסטרדם | ויקטור קורצ'נוי | 2.5 מ-8 | הפסד |
סגנון משחקו

רשבסקי היה שחקן קשוח ובעל תושייה שהצטיין במיוחד במשחק עמדתי, אך בעל יכולת לשחק גם שחמט טקטי מבריק כאשר העמדה התאימה לכך. הוא השתמש בכמות זמן עצומה לשלב הפתיחה של המשחק, טקטיקה מסוכנת שלעיתים אילצה אותו לשחק את יתר המשחק בזמן מועט מאוד. גישה זו לעיתים בלבלה את יריביו וערערה את ביטחונם, אך לעיתים הביאה לשגיאות גסות מצדו.
חוסר הידיעה (היחסי) של שלב הפתיחה במשחק, ונטייתו להיקלע לדוחק-זמן עשויות להיות הסיבות שבגללן, על אף כישרונו הגדול, הוא לא הצליח להפוך לאלוף העולם. הוא עצמו הכיר בכך בספרו משנת 1976.
רשבסקי עצמו אפיין את סגנונו באמירה ש"סגנוני הוא בין זה של טל לזה של פטרוסיאן". בציטוט זה יש הרבה מן האירוניה, משום ששני אלופי העולם המוזכרים בו מייצגים שני סגנונות קיצוניים מנוגדים, אך הוא גם תואם את המציאות כפשוטה, כפי שהסביר רשבסקי בספרו משנת 1976:
אני בעיקרון שחקן עמדתי, הגם שאני יכול לנהל התקפה מדויקת וחזקה, כאשר יש לי הזדמנות לכך. סגנוני הוא בין זה של טל לזה של פטרוסיאן - לא תוקפני מדי ולא פסיבי מדי. הנקודה החזקה שלי היא רוח הקרב, רצון עז לנצח, והגנה עיקשת כאשר אני בצרה. לעיתים נדירות אני מתייאש בעמדה נחותה ואינני מפחד מאיש.
ספרים שכתב

Reshevsky on Chess (1948)
How Chess Games Are Won (1962)
Great Chess Upsets (1976)
The Art of Positional Play (1978)
Reshevsky on the Fischer-Spassky games for the world championship of chess;: The complete match with analysis 1972
Reshevsky's Best Games (Hardinge Simpole Chess Classics)
1974 Reshevsky teaches chess
First Piatigorsky cup,: International Grandmaster Chess Tournament, held in Los Angeles, California, July, 1963
1948 Reshevsky on Chess : The U. S. Champion Tells How he Wins
רשבסקי ערך טורים רבים בבטאוני שחמט וכן את הטור של העיתון הניו יורק טיימס.
ספרים שנכתבו עליו

Samuel Reshevsky/1768 Games etc. - Gordon
משחקים מוסברים (באנגלית) > 1923

צארלי צאפלין מול שמואל רשבסקי
משחקים מוסברים (באנגלית) > 1942

קרל פילניק מול מול שמואל רשבסקי, 25.4.1942,
משחקים מוסברים (באנגלית) > 1953

מיגל ניידורף מול שמואל רשבסקי, 30.8.1953, Not Enough Time to Win! Najdorf vs Reshevsky (Zurich 1953)
לאסלו סאבו מול שמואל רשבסקי, 4.10.1953, Grandmasters Miss a Simple Mate in 2!
שמואל רשבסקי מול יצחק בולסלבסקי, 10.10.1953,Always Be Ready When Luck Shows Up
משחקים מוסברים (באנגלית) > 1958

בובי פישר מול שמואל רשבסקי, 1958, Bobby Fischer beats a Grandmaster in 10 moves! (But Reshevsky plays on)
משחקים מוסברים (באנגלית) > 1970

רב האמן שמואל רשבסקי מול בובי פישר ,16.11.1970, Unstoppable Reshevsky vs Fischer Palma de Mallorca Interzonal (1970)
מוחמד עוואד

מוחמד עוואד (בערבית: محمد عواد; נולד ב-9 ביוני 1997) הוא כדורגלן ערבי-ישראלי המשחק בעמדת החלוץ בפאס דה לה קאסה מליגת העל האנדורית.
קריירת מועדונים

עואד נולד בטמרה, ישראל, למשפחה ערבית-מוסלמית. החל לשחק כדורגל במחלקת הנוער של מכבי חיפה, וב-6 בספטמבר 2014 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול בני סכנין במסגרת גביע הטוטו. בעונת 2015/2016 כבש 30 שערים במדי קבוצת הנוער, ושבר את שיא הכיבושים לעונה אחת בליגת העל לנוער. בעונת 2016/2017 צורף לסגל הקבוצה הבוגרת, וב-10 בספטמבר 2016 ערך את הופעת הבכורה שלו בליגת העל, כשנכנס כמחליף במשחק מול בני יהודה תל אביב. עד תום העונה ערך 11 הופעות בליגת העל, וב-1 באפריל 2017 כבש את שער הבכורה שלו בקריירה, בניצחון 3–2 על בית"ר ירושלים.
בעונת 2017/2018 ערך 16 הופעות בליגה וכבש שער אחד. בעונת 2018/2019 ערך 27 הופעות ליגה וכבש שבעה שערים, בנוסף לשער אחד בגביע המדינה ושער אחד בגביע הטוטו של ליגת העל. ב-11 ביולי 2019 כבש את שערו הראשון במסגרות האירופיות, במשחק מול מורה הסלובנית, במסגרת מוקדמות הליגה האירופית.
ב-8 בספטמבר 2020, האריך את חוזהו במכבי חיפה בשלוש שנים, והושאל ללך פוזנן מליגת העל הפולנית. את הופעת הבכורה ערך ב-20 בספטמבר כשנכנס כמחליף בדקה ה-65 בדרבי הפולני נגד וארטה פוזנן, בו ניצחה קבוצתו 0–1. ב-25 באוקטובר כבש שער בכורה בתיקו 1–1 עם קרקוביה קרקוב.
ב-11 בפברואר 2021 חזר מההשאלה לקבוצת האם, מכבי חיפה.
ב-3 בספטמבר 2021 הושאל לעונה אחת למכבי פתח תקווה מליגת העל. הוא כבש שער בכורה בהופעת הבכורה ב-18 בספטמבר, בתיקו 1–1 עם הפועל תל אביב.
בתחילת עונת 2022/2023 בליגת העל חתם עוואד על חוזה במועדון בני סכנין. את הופעת הבכורה שלו בבני סכנין ערך ב-29 באוקטובר, בהפסד קבוצתו 1–4 להפועל חדרה. את שערו היחיד במסגרת הליגה הבקיע ב-22 לאפריל 2023, במשחק הפלייאוף-התחתון של ליגת העל, מול הפועל חיפה שהסתיים בתיקו 2–2.
ב-3 בפברואר 2025, חתם בפאס דה לה קאסה מליגת העל האנדורית.
קריירה בינלאומית

לזכותו שתי הופעות בנבחרת הנוער של ישראל עד גיל 19 ושתי הופעות במדי הנבחרת הצעירה עד גיל 21. באוקטובר 2018 זומן לראשונה לסגל הנבחרת הבוגרת, אך לא-ערך הופעה במדיה.
תארים

מלך השערים ליגת העל לנוער 2014/15
מלך השערים ליגת העל לנוער 2015/16
אליפות: 2020/2021
אלוף האלופים: 2021
הערות שוליים

↑  יגאל גולדשטיין, ‏רשמית: מוחמד עוואד הושאל ללך פוזנאן, באתר ערוץ הספורט, 8 בספטמבר 2020
↑  דורון בן דור, ‏חוזר לירוק: מוחמד עוואד הצטרף למכבי חיפה, באתר ONE‏, 11 בפברואר 2021
↑  תומר חבז, ‏עוואד הצטרף למכבי פ"ת, שבר את תקרת השכר, באתר ONE‏, 3 בספטמבר 2021
↑  היעד החדש והמפתיע של מוחמד עוואד - ערוץ הספורט, באתר Sport5.co.il - אתר ערוץ הספורט, ‏2025-02-03
ג'ים רייט

ג'יימס קלוד רייט הבן (באנגלית: .James Claude Wright Jr; 22 בדצמבר 1922 –  6 במאי 2015) היה פוליטיקאי אמריקאי שכיהן כיושב הראש ה-48 של בית הנבחרים של ארצות הברית במשך שנתיים בין השנים 1989-1987, וכנציג מחוז הקונגרס ה-12 של טקסס בבית הנבחרים האמריקאי מינואר 1955 ועד להתפטרותו ביוני 1989. לאחר שהתברג כבכיר בהנהגה הדמוקרטית של הקונגרס בשלהי שנות ה-70 של המאה ה-20, התקדם רייט במעלה ההיררכיה הדמוקרטית בבית הנבחרים עד שנבחר כיו"ר בית הנבחרים האמריקאי ב-1987. הוא נאלץ להתפטר מהקונגרס לאחר חקירה של ועדת האתיקה וחשדות לשחיתות, ולאחר מכן פרש לגמלאות בעיר הולדתו פורט וורת' עד למותו.